**קול קורא לבחירות**
**לוועד החטיבה השיקומית –דצמבר 2015**

**חברים יקרים,**
בהתאם לתקנוני החטיבות, נדרשת כל חטיבה בהפ"י לערוך בחירות פנימיות לתפקיד חברי ועד חטיבה לאחר כל קדנציה. לאחר ארבע וחצי שנות פעילות, אנו זקוקים לבחור מחדש את נציגינו, את מי שאמורים לייצג את  את כלל הפסיכולוגים השיקומיים חברי הפ"י בעת המורכבת הזו.
לכן בבחירות הקרובות אנו נדרשים לבחור חמישה חברים לוועד החטיבה. חבר וועד יכול לכהן שתי קדנציות כך שגם חבר וועד נוכחי יכול להגיש מועמדות לקדנציה נוספת. בהתאם למקובל עד כה, ועד החטיבה בוחר מתוכו יו"ר.

**מהם תפקידי חברי הועד ויו"ר החטיבה?**
להצעיד את החטיבה קדימה למאה ה-21, לקדם ידע, אפשרויות מקצועיות, התפתחות אישית ומקצועית של כל חברינו, להיאבק על זכויותינו לעבוד בהתאם להכשרתנו ובהתאם לחוק, לנהל את עניני החטיבה, לייצג את החטיבה בהפ"י ומחוצה לה, ליזום פעולות והדרכות לטובת חברי החטיבה ועוד.
כמו כן, באחריות ועד החטיבה לארגן פעם בשנה:
כנס חטיבה שנתי, מפגש בכירים ומפגש סטודנטים בוגרי מגמות לקראת התמחות.
ועד החטיבה אמון על הטיפול בסוגיות הבוערות בשטח, החל מבעיות הנוגעות להקצאת מלגות ותקנים, פעילות משפטית, הופעה בוועדות בכנסת ובעיקר – השמעת קולנו בוועד המרכזי של הפ"י.

**האם הפעילות נעשית בהפ"י בתשלום?**
לא, הפעילות בהפ"י הנה התנדבותית במלואה, ושכרה בקידום המקצוע שלנו וזכויותינו. יחד עם זאת יש החזר מוסכם על נסיעות לישיבות וכן על מפגשים ייעודיים לחברי הועד.

**איך יתקיימו הבחירות לוועד החטיבה?**
לצורך הבחירות הוקמה ועדת בחירות, המונה את גיא גרנות (יו"ר), אילנה שוחט נרקיס ועינת שרגא שריר. שלושת חברים אלו נבחרו על ידי ועד החטיבה לנהל את הבחירות. הבחירות יתקיימו על ידי הצבעה באינטרנט של חברי החטיבה השיקומית בהפ"י באמצעות הודעה וקישור הנשלחים  לדוא"ל האישי בו הוא רשום בהפ"י.

**הבחירות לועד החטיבה תתקיימה בדוא"ל האלקטרוני בין התאריכים 13.12.15 ועד ל- 19.12.13.** ההצבעה בהתאם לתקנון הנה חשאית ואישית, והתוצאות הממוחשבות יפוקחו על ידי חברי הועדה ויפורסמו בתאריך 24.12.15 ביומו השני של הכנס במושב המסכם.
כל חבר יתבקש לסמן עד ארבעה מועמדים אותם הוא בוחר/ת לוועד החטיבה. ניתן להצביע פעם אחת.

**איך מגישים מועמדות?**
מועמדות לוועד החטיבה יכול להגיש בדוא"ל כל מי שהוא חבר הפ"י מן המניין ושילם דמי חבר (מתמחים, מומחים ומדריכים) עד למועד הבחירות. סטודנטים, מכיוון שעדיין אינם פסיכולוגים הינם במעמד "חבר שלא מן המנין" ולכן אינם יכולים להצביע בפעם הזו.
**המועמדים המעוניינים להציע עצמם לתפקיד חבר/ת וועד**, מתבקשים לשלוח מייל למזכירות הפ"י לכתובת הבאה:psycho@zahav.net.il ולציין בכותרת – מועמדות לוועד חטיבה שיקומית  2015

**בהגשת המועמדות:**
יש לציין שם, משפחה, סטטוס מקצועי (מתמחה, מומחה, מדריך), מקום עבודה, מייל וטלפון נייד. לפנייה יש  לצרף קורות חיים ותמונה סרוקה. אלו יפורסמו יחד עם טופס ההצבעה בדוא"ל.
**המועד האחרון להגשת מועמדות לחברות בוועד: 1.12.2015**
הפניות ירוכזו ואישור על קבלת המועמדות יישלח לכל פונה.

**בהצלחה רבה לכולנו,
ועדת הבחירות לחטיבה וועד החטיבה השיקומית.**